Publication: Magyar Közlöny
Issue: MK-2001-44 (Year: 2001, Number: 44)
Era: 1990-2004
Section: 
Paragraph Index: 3

2. § Az Egyezmény magyar nyelvű szövege a következő: „Egyezmény a Magyar Köztársaság Kormánya és az Argentin Köztársaság Kormánya között a vámügyekben történő együttműködésről és kölcsönös segítségnyújtásról A Magyar Köztársaság Kormánya és az Argentin Köztársaság Kormánya (a továbbiakban: Felek) figyelembe véve, hogy a vámjogszabályokat sértő cselekmények kárt okoznak országaik gazdasági, pénzügyi és társadalmi érdekeinek, figyelembe véve, hogy a kábítószerek és a pszichotrop anyagok jogellenes kereskedelme veszélyt jelent a közegészség és a társadalom számára, figyelembe véve az áruk behozatala vagy kivitele során esedékes vámok, adók, és egyéb illetékek pontos kiszabásának, valamint a tiltó, korlátozó és ellenőrző rendelkezések megfelelő alkalmazásának fontosságát, meggyőződve arról, hogy a vámjogszabályokat sértő cselekmények megelőzése, valamint a kiviteli és behozatali vámok, adók és egyéb illetékek pontos beszedése érdekében tett erőfeszítéseket a vámhatóságaik közötti szoros együttműködés révén hatékonyabbá lehet tenni, figyelembe véve a kétoldalú kölcsönös segítségnyújtást előmozdító nemzetközi okmányokat, különösen a Vámegyüttműködési Tanács (Vámigazgatások Világszervezete) 1953. december 5-i, a Kölcsönös adminisztratív segítségnyújtásról szóló ajánlását, figyelembe véve az ENSZ égisze alatt megkötött 1961. évi Egységes kábítószer egyezmény és az 1971. évi Pszichotrop anyagokról szóló egyezmény rendelkezéseit, valamint a Kábítószerek és pszichotrop anyagok tiltott forgalmazása elleni 1988. évi ENSZ Egyezményt az alábbiakban állapodtak meg: Meghatározások

Source: https://magyarkozlony.hu/hivatalos-lapok/f2d183cfd0b272b10513b6a22f40023884b544c8/dokumentumok/2c8f25375739e743cee30a68022ffe3172c4c8b3/letoltes